Лепо је волети

Лепо је волети,

још лепше желети.

Дивно је чезнути,

сјајно је чекати.

Волим те сваким даном све више

и желим свашта –

док дуго чезнем и чекам срећу,

срце ми машта.

Лепо је волети те овако – издалека..

Лепа је љубав док се дуго чека.

Лепо је будити се зором раном,

лепе су непроспаване ноћи

и слатке чежње и немирне мисли

док чекам када ће љубав доћи.

Сјај у очима, потпис на уснама

жеља у сновима, суза скривена.

Више ме ништа неће болети..

Сада знам, лепо је волети.

Анђелија Ђокић, 6. разред

ОШ „Милош Савић” Лучица

15. октобра бб 12000 Лучица

osnovna.lucica@gmail.com

Ментор: Милена Ћирић